Diari Oficial de la Generalitat Valenciana


Sumari del DOGV 2251, del 22-04-1994 (1994/831231)

RESOLUCIÓ de 15 d'abril de 1994, de la Direcció General d'Interior, per la qual es publica la programació de cursos destinats als policies locals i a la unitat adscrita del Cos Nacional de Policia a la Comunitat Valenciana per a l'any 1994.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2251

Data del DOGV
:   22-04-1994

Secció del DOGV
:   ALTRES DISPOSICIONS

Número del document
:   1994/831231


Data del document
:   15-04-1994

Organisme emissor
:   Conselleria d'Administració Pública

Tipus de document
:   Resolució

RESOLUCIÓ de 15 d'abril de 1994, de la Direcció General d'Interior, per la qual es publica la programació de cursos destinats als policies locals i a la unitat adscrita del Cos Nacional de Policia a la Comunitat Valenciana per a l'any 1994. [94/2479]  
Els precedents plans de formació de les policies locals de la Comunitat Valenciana han evidenciat un afany d'aprenentatge i actualització per part del personal a què van adreçats, atesa la gran demanda d'aquests. Alhora, cal tenir en compte que la policia local, per les seues especials competències i funcions, necessita d'una permanent i constant actualització professional.  
La formació policíaca s'ha constituït com a exigència recíproca, tant dels cossos policíacs com de la ciutadania a què es dirigeix el servei que presten aquests cossos de seguretat.  
Des del punt de vista dels funcionaris de policia, l'exigència de formació es conforma com un dret i, alhora, com una obligació que transcendeix de la simple obtenció de diplomes acreditatius de coneixements necessaris per a la carrera professional del policia, que d'aquesta manera es garanteix.  
També s'ha produït, de fet, una ampliació de responsabilitats en matèria de seguretat ciutadana, en assumir-se les derivades de l'adscripció d'una unitat del Cos Nacional de Policia a la Generalitat Valenciana. Això farà que la formació del personal encarregat i responsable de la seguretat ciutadana es plantege des de criteris globals i integradors. Criteris que, d'altra banda, són els definidors de la seguretat ciutadana com a servei a la persona siga on siga i en qualsevol situació, en defensa i protecció de l'exercici dels seus drets i llibertats en una societat més justa i solidària.   
Per tant, resolc:  
Primer  
1. El pla ordinari d'activitats formatives d'actualització de coneixements del personal encarregat de les funcions de seguretat ciutadana, durant l'any 1994, estarà format pels següents cursos monogràfics de perfeccionament, el desenvolupament dels quals s'especifica en l'annex I:  
00. Policia judicial  
01. Medi ambient  
02. Protecció de personalitats (1)  
03. Tècniques de gestió per a càrrecs  
04. Atestats  
05. Trànsit i seguretat viària  
06. Defensa personal  
07. Tir policíac  
08. Investigació d'accidents  
09. Dret penal i processal (2)  
10. Transmissions  
11. Informàtica.  
(1) Per als funcionaris de la policia local serà requisit necessari per a la realització d'aquest curs haver efectuat els de defensa personal i el d'instructor de tir o tir policíac, ambdós organitzats per l'IVASP. Aquest requisit haurà d'acreditar-se en el moment de la sol·licitud.   
(2) Per als funcionaris de policia local serà requisit necessari per a la realització d'aquest curs haver realitzat el curs de legislació impartit per l'IVASP. Aquest requisit haurà d'acreditar-se en el moment de la sol·licitud.  
2. En el cas de la concurrència de causes de força major, d'oportunitat o racionalització del pla de formació, els anteriors cursos, inclosos en el pla ordinari d'activitats, podran ser objecte de modificació, supressió o suspensió.  
3. No s'inclou en el pla ordinari d'activitats tota la resta de cursos, tant de caràcter genèric com específic, que puga organitzar aquesta direcció general per si mateix o en col·laboració amb altres administracions o entitats.  
Segon  
Podran participar en els anteriors cursos els policies locals i auxiliars de la policia local de la Comunitat Valenciana, els membres de la unitat adscrita del Cos Nacional de Policia a la Comunitat Valenciana, i també el personal relacionat amb tasques de seguretat ciutadana o protecció civil que autoritze aquesta direcció general.  
Per a participar en els esmentats cursos s'haurà d'estar en possessió del certificat d'EGB o equivalent.  
Tercer  
Les propostes d'inscripció, d'acord amb el model establert en l'annex II d'aquesta resolució, hauran de ser presentades a l'Institut Valencià de Seguretat Pública (IVASP), avinguda del Camp del Túria, s/n, 46487, l'Eliana (València), o per qualsevol dels procediments indicats en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
El termini de presentació d'instàncies, que és únic, serà de 20 dies hàbils, comptadors a partir de l'endemà de la data de la publicació de la programació dels cursos en el Diari Oficial de la Generalitat Valenciana.  
Tots aquells interessats que van presentar instància l'any 1993 i no van participar en el curs sol·licitat no hauran de presentar instància, ja que la presentada el 1993 es considera automàticament inclosa en la programació de 1994.  
Quart  
La selecció dels aspirants la realitzarà l'IVASP, a la vista de les instàncies rebudes, d'acord amb els següents criteris de priorització:  
1) Els qui no hagen realitzat amb anterioritat cap curs dels organitzats per l'IVASP.  
2) El personal que tinga una antiguitat inferior a cinc anys en el lloc.  
3) Els alumnes dels cursos bàsics de formació inicial i de capacitació dels anys 1992 i 1993 s'abstindran de participar en els cursos objecte d'aquesta resolució, llevat que sol·liciten cursos la matèria dels quals no s'haja inclòs en els esmentats cursos.  
4) Que no s'haja realitzat curs similar dels organitzats per la Direcció General de Justícia i Interior, Direcció General d'Interior o Escola de Policies i Bombers de la Generalitat Valenciana.  
Cinquè  
Després de seleccionats per l'IVASP als assistents a cadascun dels cursos es notificarà l'admissió, i se'ls indicarà el lloc i l'hora de començament d'aquest.  
Els qui estiguen seleccionats i renuncien al curs sense causa justificada o, encara que siga justificada, no ho comuniquen a l'IVASP amb set dies antelació al començament del curs, quedaran exclosos de participar en qualsevol altre curs inclòs en el pla ordinari de formació de l'exercici de què es tracte, sempre que el motiu al·legat per a la inassistència no hagués ocorregut després del termini abans esmentat.   
Sisè  
L'assistència als cursos es farà preferentment amb l'uniforme reglamentari i sense armes.  
El professor col·laborador podrà eliminar del curs els alumnes que no s'atenguen a les recomanacions de l'IVASP en matèria d'assistència, comportament o uniformitat. D'aquest fet el professor informarà immediatament l'IVASP perquè tinga l'efecte corresponent.  
Setè  
Després d'acabat el curs, els alumnes rebran un certificat d'assistència o un diploma d'aprofitament, segons els resultats obtinguts en la prova d'avaluació.  
Les faltes d'assistència superiors al 10% de la durada del curs exclouran de la prova final d'aprofitament que es realitzarà, en tot cas, per a l'obtenció del corresponent certificat. No es lliurarà cap diploma acreditatiu si les absències superen l'esmentat percentatge del 10% de les hores totals del curs.  
Les absències no justificades es comunicaran a les corresponents alcaldies.  
Vuitè  
Els diplomes i els certificats tindran l'eficàcia que els atribuesca la normativa sobre aquesta matèria i seran tinguts en compte a l'efecte de valoració i barems com a mèrits en la forma reglamentàriament determinada.  
València, 15 d'abril de 1994.- El director general d'Interior: Vicent Baeza i Cardona.  
ANNEX I  
Cursos inclosos en el pla ordinari d'activitats formatives d'actualització de l'IVASP  
001/94. Curs de policia judicial  
 Hores: 30  
 Lloc de realització: Torrevieja  
 Data de començament: 9 de maig de 1994  
002/94. Curs de policia judicial  
 Hores: 30  
 Lloc de realització: Alacant  
 Data de començament: 10 de maig de 1994  
003/94. Curs de policia judicial  
 Hores: 30  
 Lloc de realització: Teulada  
 Data de començament: 10 de maig de 1994  
004/94. Curs de policia judicial  
 Hores: 30  
 Lloc de realització: Gandía  
 Data de començament: 3 d'octubre de 1994  
005/94. Curs de policia judicial  
 Hores: 30  
 Lloc de realització: Almassora  
 Data de començament: 6 d'octubre de 1994  
011/94. Curs de medi ambient  
 Hores: 30  
 Lloc de realització: IVASP  
 Data de començament: 14 de juny de 1994  
012/94. Curs de medi ambient  
 Hores: 30  
 Lloc de realització: Borriana  
 Data de començament: 14 de juny 1994.  
013/94. Curs de medi ambient  
 Hores: 30  
 Lloc de realització: Altea  
 Data de començament: 9 de maig 1994  
014/94. Curs de medi ambient  
 Hores: 30  
 Lloc de realització: Cullera  
 Data de començament: 23 de maig 1994  
015/94. Curs de medi ambient  
 Hores: 30  
 Lloc de realització: Petrel  
 Data de començament: 18 d'octubre de 1994  
021/94. Curs de protecció de personalitats  
 Hores: 30  
 Lloc de realització: IVASP  
 Data de començament: 10 maig de 1994  
022/94. Curs de protecció de personalitats  
 Hores: 30  
 Lloc de realització: Castelló de la Plana  
 Data de començament: 17 maig de 1994  
023/94. Curs de protecció de personalitats  
 Hores: 30  
 Lloc de realització: Alacant  
 Data de començament: 17 maig de 1994  
031/94. Tècniques de gestió per a caps  
 Hores: 35  
 Lloc de realització: IVASP  
 Data de començament: 17 maig de 1994  
032/94. Tècniques de gestió per a caps  
 Hores: 35  
 Lloc de realització: Castelló de la Plana  
 Data de començament: 1 juny de 1994  
033/94. Tècniques de gestió per a caps  
 Hores: 35  
 Lloc de realització: Xàbia  
 Data de començament: 17 maig de 1994  
041/94. Atestats  
 Hores: 30  
 Lloc de realització: IVASP  
 Data de començament: 1 de juny de 1994  
042/94. Atestats  
 Hores: 30  
 Lloc de realització: Vall d'Uixó  
 Data de començament: 1 de juny de 1994  
043/94. Atestats  
 Hores: 30  
 Lloc de realització: Peñíscola  
 Data de començament: 14 de juny de 1994  
044/94. Atestats  
 Hores: 30  
 Lloc de realització: Alzira  
 Data de començament: 3 d'octubre de 1994  
045/94. Atestats  
 Hores: 30  
 Lloc de realització: Alacant  
 Data de començament: 4 d'octubre de 1994  
061/94. Defensa personal  
 Hores: 30  
 Lloc de realització: Riba-roja de Túria  
 Data de començament: 17 de maig de 1994  
062/94. Defensa personal  
 Hores: 30  
 Lloc de realització: Sagunt  
 Data de començament: 3 d'octubre de 1994  
063/94. Defensa personal  
 Hores: 30  
 Lloc de realització: Callosa de Segura  
 Data de començament: 1 de juny de 1994  
081/94. Investigació d'accidents  
 Hores: 30  
 Lloc de realització: València  
 Data de començament: 9 de maig de 1994  
082/94. Investigació d'accidents  
 Hores: 30  
 Lloc de realització: Calp  
 Data de començament: 1 de juny de 1994  
083/94. Investigació d'accidents  
 Hores: 30  
 Lloc de realització: Tavernes de la Valldigna  
 Data de començament: 1 de juny de 1994  
091/94. Dret penal i processal  
 Hores: 30  
 Lloc de realització: València  
 Data de començament: 1 de juny de 1994  
092/94. Dret penal i processal  
 Hores: 30  
 Lloc de realització: Vinaròs  
 Data de començament: 17 maig de 1994  
093/94. Dret penal i processal  
 Hores: 30  
 Lloc de realització: Dénia  
 Data de començament: 14 de juny de 1994  
094/94. Dret penal i processal  
 Hores: 30  
 Lloc de realització: Almussafes  
 Data de començament: 15 de juny de 1994  
095/94. Dret penal i processal  
 Hores: 30  
 Lloc de realització: Petrel  
 Data de començament: 16 de juny de 1994  
096/94. Dret penal i processal  
 Hores: 30  
 Lloc de realització: Alacant  
 Data de començament: 14 de juny de 1994  
097/94. Dret penal i processal  
 Hores: 30  
 Lloc de realització: Albaida  
 Data de començament: 9 maig de 1994  
110/94 Informàtica per a policies locals  
 Hores: 40  
 Lloc de realització: IVASP, Castelló, València, Alacant i Almoradí  
 Data: primer i segon semestre de 1994  
ANNEX II